**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

**«....» «.........» 2024 թվականի N …….-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱԿԱԿՈՌՈՒՊՑԻՈՆ ԿՈՄԻՏԵԻՆ ՍՊԱՍԱՐԿՈՂ ԳՈՐԾԱՌՆԱԿԱՆ ԵՎ ՀԱՏՈՒԿ ՆՇԱՆԱԿՈՒԹՅԱՆ ԱՎՏՈՄԵՔԵՆԱՆԵՐԻ ՍԱՀՄԱՆԱՔԱՆԱԿԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով «Հ**անրային իշխանության մարմինների (բացառությամբ տեղական ինքնակառավարման մարմինների) և պետական ոչ առևտրային կազմակերպությունների պաշտոնատար անձանց ծառայողական և այդ մարմիններին սպասարկող ավտոմեքենաների հատկացման ու շահագործման, պետական պաշտոն կամ պետական ծառայության պաշտոն զբաղեցնող անձանց տրանսպորտային ծախսերի փոխհատուցման կարգը, առանձին մարմիններին հատկացվող ծառայողական և սպասարկող ավտոմեքենաների սահմանաքանակները, ավտոմեքենաների վառելիքի, յուղերի ու քսուքների ծախսի, ավտոդողերի վազքի, կուտակչային մարտկոցների ծառայության ժամկետների նորմաները, պաշտոնատար անձանց ծառայողական և այդ մարմիններին սպասարկելու նպատակով ձեռք բերվող ավտոմեքենաների առանձին չափորոշիչները հաստատելու մասին» ՀՀ կառավարության 2023 թվականի սեպտեմբերի 28-ի N 1666-Ն որոշման 5-րդ կետի պահանջները՝ Հայաստանի Հանրապետության կառավարությունը ո ր ո շ ու մ է.**

1. Հաստատել Հայաստանի Հանրապետության հակակոռուպցիոն կոմիտեին (այսուհետ՝ Կոմիտե) սպասարկող գործառնական և հատուկ նշանակության ավտոմեքենաների սահմանաքանակը՝ համաձայն հավելվածի:
2. Սահմանել, որ Կոմիտեին սպասարկող գործառնական կամ հատուկ նշանակության ավտոմեքենաներ են համարվում այն ավտոմեքենաները, որոնք հագեցված են համապատասխան տեխնիկական միջոցներով և ունեն հատուկ կահավորում կամ նշանակված են կոնկրետ խնդիրների լուծման համար: Դրանք ունեն հատուկ գունանշում՝ բացառությամբ օպերատիվ աշխատանքների համար նախատեսված ավտոմեքենաների:
3. Սահմանել, որ Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեն (այսուհետ՝ Կառավարման կոմիտե) սույն որոշման հավելվածով հաստատված տեղեկատվության հիման վրա Հայաստանի Հանրապետության կառավարության որոշմամբ իրականացնում է Կոմիտեին սպասարկող գործառնական կամ հատուկ նշանակության ավտոմեքենաների հատկացման և հաշվառման գործընթացը:
4. Սահմանել, որ Կոմիտեին սպասարկող գործառնական կամ հատուկ նշանակության ավտոմեքենաները Կառավարման կոմիտեի կողմից հատկացվում են հանրային իշխանության մարմինների կողմից ավտոմեքենաների հասանելի սահմանաչափը գերազանցող ու Կառավարման կոմիտե հանձնված միջոցներից, իսկ անհրաժեշտ քանակի բացակայության դեպքում պակասը լրացվում է նոր գնման գործընթաց կազմակերպելու միջոցով, որն իրականացնում է Կառավարման կոմիտեն՝ ՀՀ կառավարության 2023 թվականի սեպտեմբերի 28-ի N 1666-Ն որոշմամբ սահմանված դրույթներին համապատասխան:
5. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Հայաստանի Հանրապետության**

**վարչապետ Ն. Փաշինյան**

«Հավելված

ՀՀ կառավարության 2024 թվականի.....-ի

N ... -Ն որոշման

**Ս Ա Հ Մ Ա Ն Ա Ք Ա Ն Ա Կ**

**ՀԱԿԱԿՈՌՈՒՊՑԻՈՆ ԿՈՄԻՏԵԻՆ ՍՊԱՍԱՐԿՈՂ ԳՈՐԾԱՌՆԱԿԱՆ ԵՎ ՀԱՏՈՒԿ ՆՇԱՆԱԿՈՒԹՅԱՆ ԱՎՏՈՄԵՔԵՆԱՆԵՐԻ**

|  |  |  |
| --- | --- | --- |
| **NN**  **ը/կ** | **Մարմնի անվանումը** | **Մարմնի ավտոմեքենաների սահմանաքանակը** |
| 1. | ՀՀ հակակոռուպցիոն կոմիտե | 18 |